През 57 пр.н.е. легионът се бие с племената белги, нервии. През 52 пр.н.е. участва в битките при Герговия и Алезия против Верцингеторикс. Цезар стационира легиона през 49 пр.н.е. първо в "Ariminum" (Римини) и след завладяването на Италия в Апулия. Участва 48 пр.н.е. в битката при Дирахиум и битката при Фарсала и след това е изпратен в Италия и разпуснат. През 46 пр.н.е. легионът е реактивиран и участва в похода на Цезар в Африка и участва в битката при Тапс. През 46/45 пр.н.е. легионът е разформиран. Ветераните са заселени при "Hispellum" ("Спело") в италианската провинция Перуджа.